Otto Tint
Otto Tint (3. märts 1901 Sõmerpalu vald, Võrumaa – 12. veebruar 1945) oli Sõmerpalu vallavanem. Ta oli kaitseliitlane, Võru põllumeeste konvendi liige ja 1940. aastal Sõmerpalu vallavanem. 1941. aastal oli ta Osula aleviku metsavendade grupi juht, valiti valla Omakaitse juhiks. 10. juulil võttis omavalitsuse juhtimise üle ja 12. juulil määrati Võru maavalitsuse poolt vallavanemaks. Otto Tint kirjutas 1942. aastal oma mälestused Suvesõjast. Ta arreteeriti NKVD poolt 11. septembril 1944 ja hukati.